Document ID: 32006R1240

KOMISIJAS REGULA (EK) Nr. 1240/2006
(2006. gada 17. augusts),
ar ko groza Regulu (EK) Nr. 902/2006 attiecībā uz pieejamiem daudzumiem, par ko var iesniegt ievešanas atļauju pieteikumus par dažiem cūkgaļas produktiem laikposmam no 2006. gada 1. oktobra līdz 31. decembrim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju (1),
ņemot vērā Komisijas 2003. gada 18. augusta Regulu (EK) Nr. 1458/2003 par tarifu kvotas atklāšanu cūkgaļas nozarē un tās pārvaldīšanu (2), un jo īpaši tās 5. panta 6. punktu,
tā kā:
(1)
Saskaņā ar Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm atbilstīgi 1994. gada Vispārējās vienošanās par tarifiem un tirdzniecību (VVTT) (3) XXIV panta 6. punktam un XXVIII pantam, kas apstiprināts ar Padomes Lēmumu 2006/333/EK (4), daudzumi, kas noteikti ar kvotām Regulā (EK) Nr. 1458/2003, ir grozīti.
(2)
Tāpēc ir jāgroza Komisijas 2006. gada 19. jūnija Regula (EK) Nr. 902/2006, ar ko nosaka, kādā mērā var pieņemt ievešanas atļauju pieteikumus, kuri iesniegti 2006. gada jūnijā, atbilstīgi ievešanas tarifu kvotu režīmam dažiem cūkgaļas nozares produktiem laikposmam no 2006. gada 1. jūlija līdz 30. septembrim (5), un daudzumi, kas pieejami laikposmam no 2006. gada 1. oktobra līdz 31. decembrim, proporcionāli jāpielāgo daudzumiem, kuri noteikti Regulas (EK) Nr. 1458/2003 I pielikumā,
IR PIEŅĒMUSI ŠO REGULU.
1. pants
Regulas (EK) Nr. 902/2006 II pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 17. augustā

Labels: 3
17